ai4bharat/Pralekha huggingface dataset:
संचार एवं सूचना प्रौद्योगिकी मंत्रालय
दूरसंचार  सेवा इंटरकनेक्शन  अधिनियम, 2017 के नियम 4 ए के प्रावधानों के तहत डिस्ट्रीब्यूशन प्लेटफ़ॉर्म ऑपरेटरों को सशर्त पहुंच प्रणाली और ग्राहक प्रबंधन प्रणाली तैनात करने का आदेश
भारतीय दूरसंचार नियामक प्राधिकरण  ने 11 जून, 2021 को दूरसंचार  सेवा इंटरकनेक्शन   विनियम, 2021  अधिसूचित किया था। यह सीएएस और एसएमएस के तकनीकी अनुपालन के लिए एक ढांचा प्रदान करता है। उक्त ढांचे को इंटरकनेक्शन विनियम, 2017 में अनुसूची IX के रूप में शामिल किया गया है।
संशोधित इंटरकनेक्शन विनियम, 2017 में सीएएस और एसएमएस के लिए ढांचे के संचालन और निरीक्षण की परिकल्पना की गई है जिसे एक परीक्षण और प्रमाणन एजेंसी के माध्यम से निष्पादित किया जाना है। ट्राई ने दूरसंचार विभाग के दूरसंचार अभियांत्रिकी केन्द्र  को एक एजेंसी के रूप में नामित किया है। टीईसी अन्य बातों के साथ-साथ इंटरकनेक्शन विनियम, 2017 की अनुसूची IX के अंतर्गत विनिदष्ट अपेक्षाओं के अनुसार सशर्त पहुंच प्रणाली  और ग्राहक प्रबंधन प्रणाली  के लिए परीक्षण अनुसूचियों और परीक्षण प्रक्रियाओं को अधिसूचित और बनाए रखेगी। इसके अलावा यह उन मान्यता प्राप्त प्रयोगशालाओं की सूची को सूचीबद्ध/ करेगी जो दी गई परीक्षण अनुसूची और परीक्षण के अनुसार परीक्षण करने के लिए आवश्यकताओं को पूरा करते हैं। तदनुसार, टीईसी ने टेस्ट गाइड, प्रमाणन प्रक्रिया अर्थात् " सशर्त पहुंच प्रणाली  और अभिदाता प्रबंधन प्रणाली  के प्रमाणन के लिए प्रमाणन प्रक्रिया" जारी की है। इसने परीक्षण मार्गदर्शिका के अनुसार सीएएस और एसएमएस के परीक्षण के लिए एक एजेंसी को भी मान्यता दी है। टीईसी द्वारा इस तरह के परीक्षण करने और अधिक परीक्षण प्रयोगशालाओं को मान्यता देने की प्रक्रिया जारी है।
वितरण प्लेटफॉर्म ऑपरेटरों द्वारा तैनात प्रणालियों के माध्यम से प्रमाणन प्रक्रिया सीएएस और एसएमएस के मानकीकरण को सक्षम करेगी, जिससे ग्राहक केवल सब्सक्राइब किए गए टेलीविजन चैनलों तक पहुंच सकेंगे और इस तरह पायरेसी पर रोक सुनिश्चित होगी। साथ ही, प्रसारकों को राजस्व का उचित हिस्सा मिलेगा।
आज 9 अगस्त, 2023 को ट्राई ने सभी वितरण प्लेटफॉर्म ऑपरेटरों को एक आदेश जारी किया है कि यदि 01 मार्च 2024 को या उसके बाद एक नया सीएएस/एसएमएस तैनात करते हैं तो, उन्हें केवल ऐसे सीएएस और एसएमएस सिस्टम को तैनात करना चाहिए जो टीईसी द्वारा मान्यता प्राप्त परीक्षण प्रयोगशाला द्वारा टेस्ट किया गया हैं और टीईसी या किसी अन्य एजेंसी द्वारा प्रमाणित हैं, जैसा कि इंटरकनेक्शन विनियम, 2017 की अनुसूची IX की आवश्यकताओं के अनुपालन के उद्देश्य से प्राधिकरण द्वारा नामित किया गया है। इसके अलावा, वितरण प्लेटफॉर्म ऑपरेटरों को 1 मार्च 2025 को या उससे पहले अपने मौजूदा सीएएस और एसएमएस को ऐसे सीएएस और एसएमएस में अपग्रेड करना आवश्यक है जो इंटरकनेक्शन विनियम, 2017 की अनुसूची IX के तहत निर्दिष्ट आवश्यकताओं को पूरा करने के लिए टीईसी द्वारा विधिवत टेस्ट किया गया है उसे प्रमाणित हैं।
आदेश की एक प्रति ट्राई की वेबसाइट  पर उपलब्ध है। यदि किसी प्रकार का स्पष्टीकरण/सूचना चाहिए तो, श्री अनिल कुमार भारद्वाज, सलाहकार  से advbcs-2@trai.gov.in या टेलीफोन नंबर +91-11-23237922 के जरिए संपर्क किया जा सकता है।
वित्त मंत्रालय
निवेश कोषों पर एक विशेषज्ञ समिति का गठन
अंतर्राष्ट्रीय वित्तीय सेवा केंद्र प्राधिकरण  को भारत में अंतर्राष्ट्रीय वित्तीय सेवा केंद्रों  में वित्तीय उत्पादों, वित्तीय सेवाओं और वित्तीय संस्थानों को विकसित और विनियमित करने के लिए एक एकीकृत नियामक के रूप में स्थापित किया गया है।
निधि उद्योग पूंजी अन्वेषकों और निवेशकों के बीच मध्यस्थता की दिशा में तेजी से महत्वपूर्ण भूमिका निभा रहा है। जीआईएफटी-आईएफएससी की वैश्विक पहुंच बढ़ाने के लिए आईएफएससी सक्रिय रूप से हितधारकों के साथ जुड़ रहा है। नियामक अपने विशेष दृष्टिकोण से वैश्विक मानकों के साथ नए आयाम स्थापित करने और पूंजी प्रदाता के साथ-साथ अन्वेषक के लिए संचालन में आसानी प्रदान करने हेतु एक सुविधाजनक ढांचे को अपनाने का भी कार्य कर रहा है।
व्यापार करने में आसानी पर विशेष ध्यान देने के साथ वैश्विक सर्वोत्तम कार्यप्रणालियों के आधार पर एक व्यापक और सुसंगत नियामक ढांचे को विकसित करने के अपने प्रयास के तहत, आईएफएससीए ने निधि उद्योग पर एक विशेषज्ञ समिति का गठन किया है जो आईएफएससीएस में निधि उद्योगों के लिए एक प्रारूप तैयार करने के लिए आईएफएससीए को अपनी संस्तुति देगा। समिति का गठन कोटक महिंद्रा एसेट मैनेजमेंट कंपनी लिमिटेड के प्रबंध निदेशक श्री नीलेश शाह की अध्यक्षता में किया गया है। समिति में प्रौद्योगिकी, वितरण, विधि, अनुपालन और संचालन जैसे क्षेत्रों सहित संपूर्ण निधि प्रबंधन पारिस्थितिकी तंत्र के प्रमुख शामिल हैं।
समिति के गठन को निम्नलिखित वेबलिंक के माध्यम से देखा जा सकता है:
https://ifsca.gov.in/IFSCACommittees
चूंकि, समिति का गठन वैश्विक सर्वोत्तम कार्यप्रणालियों की समग्र रूप से समीक्षा करने और उद्योग के लिए प्रारूप पर आईएफएससीए को अपनी संस्तुति देने के लिए किया गया है, विशेषज्ञ समिति के संदर्भ की विशिष्ट शर्तें निम्नलिखित होंगी:
ए. आईएफएससी में निवेश कोष के संचालन के लिए दीर्घकालिक दृष्टिकोण के आधार पर आईएफएससीए को सिफारिश करना।
बी. आईएफएससी में निवेश कोष की संरचना के संबंध में सिफारिशें करना। सिफारिशें दोहरी हो सकती हैं:
i. लघु अवधि की श्रेणी जिसे आईएफएससीए द्वारा शीघ्र कार्यान्वित किया जा सकता है , ऐसे सुझाव आईएफएससीए के विशिष्ट नियामक दायरे में आ सकते हैं।
ii. सिफारिशें जिन्हें मध्यावधि  में लागू किया जा सकता हैं। इस तरह के सुझाव अन्य नियामकों के नियामक दायरे से भी संबंधित हो सकते हैं।
सी. अंतर-नियामक मुद्दों सहित आईएफएससी में निवेश निधि उद्योग के विकास के लिए महत्वपूर्ण मुद्दों की पहचान करना।
डी. परिसम्पत्ति प्रबंधक, हेज फंड्स, पीई, वीसी, सॉवरेन फंड्स, परिवार कार्यालय और उससे जुड़ी पेशेवर सेवाओं पर पारिस्थितिकी तंत्र के निर्माण पर कोई अन्य प्रासंगिक विषय।
आर्थिक मामलों की मंत्रिमण्डलीय समिति 
कैबिनेट ने गेहूं या मेस्लिन आटे के लिए निर्यात नीति में संशोधन को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने गेहूं या मेस्लिन आटे  पर निर्यात प्रतिबंध/रोक से छूट की नीति में संशोधन के प्रस्ताव को मंजूरी दे दी है।
प्रभाव:
इस मंजूरी से अब गेहूं के आटे के निर्यात पर प्रतिबंध लगाने की अनुमति मिल जाएगी, जिससे गेहूं के आटे की बढ़ती कीमतों पर रोक लगना सुनिश्चित होगा और समाज के सबसे कमजोर तबकों की खाद्य सुरक्षा सुनिश्चित होगी।
कार्यान्वयन:
विदेश व्यापार महानिदेशालय  इस आशय की अधिसूचना जारी करेगा।
पृष्ठभूमि:
रूस और यूक्रेन गेहूं के प्रमुख निर्यातक हैं, जिनकी कुल वैश्विक गेहूं व्यापार में लगभग एक-चौथाई हिस्सेदारी है। उनके बीच संघर्ष के कारण वैश्विक गेहूं आपूर्ति श्रृंखला बाधित हुई है, जिससे भारतीय गेहूं की मांग में वृद्धि हुई है। परिणामस्वरूप, घरेलू बाजार में भी गेहूं की कीमत में वृद्धि देखी गई। देश के 1.4 अरब लोगों की खाद्य सुरक्षा सुनिश्चित करने के लिए मई 2022 में गेहूं के निर्यात पर प्रतिबंध लगाने का निर्णय लिया गया था।
हालांकि, गेहूं के निर्यात पर प्रतिबंध ) के कारण विदेशी बाजारों में गेहूं के आटे की मांग में वृद्धि हुई है और भारत से इसके निर्यात में अप्रैल-जुलाई 2022 के दौरान, 2021 की इसी अवधि की तुलना में, 200 प्रतिशत की वृद्धि दर्ज की गई है।
अंतरराष्ट्रीय बाजार में गेहूं के आटे की बढ़ती मांग के कारण घरेलू बाजार में गेहूं के आटे की कीमतों में उल्लेखनीय वृद्धि हुई।
इससे पहले की नीति यह थी कि गेहूं के आटे के निर्यात पर कोई रोक या प्रतिबंध नहीं लगाया जाये। इसलिए, खाद्य सुरक्षा सुनिश्चित करने और देश में गेहूं के आटे की बढ़ती कीमतों पर रोक लगाने के लिए गेहूं के आटे के निर्यात पर प्रतिबंध/रोक संबंधी छूट को वापस लेने की नीति में आंशिक संशोधन की आवश्यकता थी।
स्वास्थ्य एवं परिवार कल्याण मंत्रालय
भारत ने एक दिन में अब तक सबसे अधिक 1 करोड़ से ज्यादा टीके लगाकर ऐतिहासिक पड़ाव प्राप्त किया
भारत में कोविड-19 टीकाकरण का कुल आंकड़ा 62 रोड़ के पार पहुंचा
देश में स्वस्थ होने की दर 97.56 हुई
पिछले 24 घंटों में 46,759 दैनिक नये संक्रमित रोगी पाये गए
भारत में सक्रिय मामले इस समय 3,59,775 हैं, कुल मामलों के 1.10 प्रतिशत
दैनिक पॉजिटिविटी दर  पिछले 33 दिनों से तीन प्रतिशत से कम
एक ऐतिहासिक उपलब्धि में कल भारत में एक करोड़ से अधिक लोगों को कोविड-19 टीका लगाया गया। आज सुबह सात बजे तक प्राप्त अस्थायी रिपोर्ट के अनुसार बीते चौबीस घंटे में 1,03,35,290 टीके लगाने के साथ 62.29 करोड़  के पार पहुंच गया है। टीकाकरण का यह लक्ष्य 67,19,042 सत्रों के माध्यम से प्राप्त किया गया है।
आज सुबह 8 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,56,871
|
|
दूसरी खुराक
|
|
83,25,399
|
|
अग्रिम पंक्ति के कर्मी
|
|
पहली खुराक
|
|
1,83,16,341
|
|
दूसरी खुराक
|
|
1,29,59,237
|
|
18-44 वर्ष आयु वर्ग
|
|
पहली खुराक
|
|
23,84,30,359
|
|
दूसरी खुराक
|
|
2,46,73,492
|
|
45-59 वर्ष आयु वर्ग
|
|
पहली खुराक
|
|
12,80,70,436
|
|
दूसरी खुराक
|
|
5,23,07,413
|
|
60 वर्ष से अधिक
|
|
पहली खुराक
|
|
8,57,02,692
|
|
दूसरी खुराक
|
|
4,38,46,894
|
|
कुल
|
|
|
|
62,29,89,134
केन्द्र सरकार देश भर में कोविड-19 टीकाकरण की गति में तेजी लाने तथा इसके दायरे को विस्तारित करने के लिए प्रतिबद्ध है।
पिछले 24 घंटों में 31,374 कोरोना संक्रमित रोगियों के स्वस्थ होने के साथ ही कुल ठीक होने वाले मरीजों  की संख्या बढ़कर 3,18,52,802 हो गई है।
स्वस्थ होने की दर 97.56 प्रतिशत पर पहुंची गई है।
केंद्र और राज्यों तथा केंद्र शासित प्रदेशों के निरंतर एवं सहयोगपूर्ण प्रयासों के परिणामस्वरुप पिछले 59 दिनों से लगातार 50,000 से कम नए दैनिक मामले दर्ज किए जा रहे हैं।
भारत में पिछले 24 घंटों में 46,759 दैनिक नए मामले दर्ज किए गए हैं।
वर्तमान में सक्रिय मामले 3,59,775 हैं। सक्रिय मामले वर्तमान में देश के कुल पॉजिटिव मामलों के 1.10 प्रतिशत हैं।
देश भर में कोविड जांच क्षमता लगातार उल्लेखनीय रूप से बढ़ रही है। देश में पिछले 24 घंटों में 17,61,110 नमूनों की जांच की गई। कुल मिला कर भारत में अब तक 51.68 करोड़ से अधिक  जांच की जा चुकी हैं।
एक तरफ जहां, कोविड जांच क्षमता देश भर बढ़ा दी गई है, वहीं साप्ताहिक पॉजिटिविटी दर वर्तमान में 2.19 प्रतिशत से नीचे, पिछले 64 दिनों से 3 प्रतिशत से कम बनी हुई है। दैनिक पॉजिटिविटी दर फिलहाल 2.66 प्रतिशत है। पिछले 33 दिनों से दैनिक पॉजिटिविटी दर 3 प्रतिशत से नीचे और लगातार 82 दिनों से 5 प्रतिशत से नीचे बनी हुई है।
रक्षा मंत्रालय
भारतीय नौसेना के जहाज सिंहानुकविले, कंबोडिया की यात्रा पर
(भारतीय नौसेना के जहाज सहयाद्रि और किलटन 05 से 08 सितम्बर, 2019 तक कंबोडिया की यात्रा पर हैं। ये जहाज भारतीय नौसेना के पूर्वी बेड़े का हिस्सा हैं और विशाखापत्तनम स्थित फ्लैग ऑफिसर, कमांडिंग इन चीफ, पूर्वी नौसेना कमान की परिचालन कमान के अधीन हैं। इन जहाजों की यात्रा भारत और कंबोडिया के बीच गहरे संबंधों को दर्शाती है। कैप्टन अश्विन अरविंद की कमान में सहयाद्रि और कमोडोर जिन्टो जॉर्ज चाको के नेतृत्व में किलटन जहाज स्वदेशी रूप से डिजाइन किए गए नवीनतम जहाज हैं जो क्रमश: मल्टी रोल गाइडिड मिसाइल स्टील्थ फ्रिगेट तथा एंटी सबमरीन वारफेयर कार्वेट से बने हैं। दोनों जहाज हथियारों और सेंसर की बहुमुखी सारणी से लैस हैं जो मल्टीरोल हैलीकॉप्टर ले जा सकते हैं तथा भारत के युद्धपोत निर्माण क्षमताओं के आने वाले युग का प्रतिनिधित्व करते हैं।
अपनी यात्रा के दौरान दोनों नौसेनाओं के अधिकारियों के बीच पेशेवर बातचीत तथा रॉयल कंबोडियन नौसेना के गणमान्य लोगों के साथ आधिकारिक वार्ता होगी। इसके अलावा सामाजिक कार्यक्रम, स्थानीय लोगों द्वारा इस जहाज का भ्रमण और विभिन्न खेल गतिविधियां आयोजित करने का भी कार्यक्रम है। यात्रा समापित के बाद भारतीय नौसेना और कंबोडिया की नौसेना के बीच समुद्र में पैसेज अभ्यास किया जायेगा जिससे दोनों नौसेना के बीच सभी के लिए शांतिपूर्ण और सुरक्षित समुद्र उपलब्ध कराने के लिए अंतरसक्रियता के स्तरों का निर्माण करने में मदद मिलेगी। इस यात्रा से दोनों देशों के बीच दोस्ती और मजबूत होगी और दोनों देश इस क्षेत्र में सुरक्षा और स्थिरता में अपना योगदान देंगे।
विद्युत मंत्रालय
आरईसी लिमिटेड ने आजादी का अमृत महोत्सव के भाग के रूप में वाराणसी में 'बिजली उत्सव' का आयोजन किया
स्वतंत्रता के 75 वर्ष पूरे होने का उत्सव मनाने के लिए 'आजादी का अमृत महोत्सव' के हिस्से के रूप में बिजली मंत्रालय के तहत सार्वजनिक बुनियादी ढांचा वित्त कंपनी आरईसी लिमिटेड ने उत्तर प्रदेश में वाराणसी के करसादा सब-स्टेशन पर 'बिजली उत्सव' का आयोजन किया। पूर्वांचल विद्युत वितरण निगम लिमिटेड, वाराणसी  के निदेशक  श्री पीपी सिंह ने आरईसी के वरिष्ठ सीपीएम श्री एन.के. मौर्य और आरईसी के वरिष्ठ महाप्रबंधक श्री डी.के. गुप्ता तथा आरईसी एवं पीयूवीवीएनएल के अन्य अधिकारियों की उपस्थिति में इस कार्यक्रम का उद्घाटन किया। इस अवसर पर बच्छाओ के ग्राम प्रधान श्री राम चरित्र, उनवाव के ग्राम प्रधान श्री मुन्नालाल पटेल, करसड़ा के ग्राम प्रधान श्री महेंद्र पटेल और चिटौनी के ग्राम प्रधान श्री अनिल पाल जैसे कई गणमान्य व्यक्ति भी उपस्थित थे।
पीयूवीवीएनएल के निदेशक  श्री पीपी सिंह ने विद्युत के लाभों, ग्रामीण क्षेत्रों में विद्युतीकरण के दौरान आने वाली चुनौतियों और बिजली की पहुंच के साथ जीवन की गुणवत्ता में सुधार होने पर प्रकाश डाला। इस कार्यक्रम में सौभाग्य योजना के कई लाभार्थी भी शामिल हुए, जिन्हें उनके अनुभव साझा करने के लिए मंच पर आमंत्रित किया गया।
बिजली उत्सव के दौरान ग्रामीणों के साथ जुड़ने के लिए नुक्कड़ नाटक और लोक ज्ञान जैसे विभिन्न सांस्कृतिक कार्यक्रम आयोजित किए गए। इसके अलावा जनता के बीच जानकारी पहुंचाते हुए बिजली के उपयोग, बिलिंग और ऊर्जा दक्षता आदि के बारे में जागरूकता फैलाने के लिए विभिन्न सरकारी कार्यक्रमों पर एक प्रश्नोत्तरी का आयोजन किया गया। इस प्रतियोगिता के विजेताओं को पुरस्कार के रूप में एलईडी बल्ब के वितरण के साथ कार्यक्रम का समापन हुआ।
कार्यक्रम में उपस्थित भारी भीड़ को देखते हुए यह सुनिश्चित किया गया कि सुरक्षित दूरी और मास्क पहनने जैसे सभी कोविड सुरक्षा प्रोटोकॉल का पालन किया जाए। इस दौरान वहां उपस्थित लोगों को मास्क भी उपलब्ध कराये गए।
आरईसी लिमिटेड के बारे में जानकारी :
आरईसी लिमिटेड एक नवरत्न गैर-बैंकिंग वित्तीय कंपनी- एनबीएफसी है, जो पूरे भारत में विद्युत क्षेत्र के वित्तपोषण तथा विकास पर ध्यान केंद्रित कर रही है। वर्ष 1969 में स्थापित हुई आरईसी लिमिटेड ने अपने कार्य क्षेत्र में पचास वर्ष पूरे कर लिए हैं। यह कंपनी राज्य बिजली बोर्डों, राज्य सरकारों, केंद्र/राज्य बिजली परियोजनाओं, स्वतंत्र बिजली उत्पादकों, ग्रामीण विद्युत सहकारी समितियों और निजी क्षेत्र की उपयोगिताओं के लिए वित्तीय सहायता प्रदान करती है। आरईसी लिमिटेड की व्यावसायिक गतिविधियों में संपूर्ण विद्युत क्षेत्र मूल्य श्रृंखला में परियोजनाओं का वित्तपोषण शामिल है; विभिन्न प्रकार की परियोजनाओं में उत्पादन, पारेषण, वितरण और नवीकरणीय ऊर्जा खंड को सम्मिलित किया गया है। भारत में हर चौथा बल्ब आरईसी के वित्तपोषण से ही प्रकाशमय होता है।
वित्त मंत्रालय
तूतीकोरिन तट पर डीआरआई ने 31.67 करोड़ रुपये मूल्य का 18.1 किलोग्राम एम्बरग्रीस जब्त किया
राजस्व खुफिया निदेशालय  ने एम्बरग्रिस तस्करी गिरोह रैकेट का भंडाफोड़ किया, जो देश के वनस्पतियों और जीवों के लिए खतरा था और तूतीकोरिन तट पर 18.1 किलोग्राम एम्बरग्रिस जब्त किया, जिसकी अवैध बाजार में कीमत ₹31.67 करोड़  है।
विशिष्ट जानकारी के आधार पर कि एक गिरोह 18.05.2023 की रात के दौरान हार्बर बीच, तूतीकोरिन के तट के पास समुद्री मार्ग से भारत से एम्बरग्रिस की तस्करी करने का प्रयास करेगा, डीआरआई अधिकारियों ने पांच व्यक्तियों के साथ एक वाहन को पकड़ा। वाहन की अगली सीट से 18.1 किलो एम्बरग्रीस बरामद किया। तस्करों ने अपने तस्करी के प्रयास को कबूल किया।
एम्बरग्रिस स्पर्म व्हेल का एक उत्पाद है, जो वन्यजीव संरक्षण अधिनियम, 1972 की अनुसूची II के तहत सूचीबद्ध एक संरक्षित प्रजाति है और इस प्रकार कब्जे/निर्यात/परिवहन के लिए निषिद्ध है। इस प्रकार प्रतिबंधित वस्तु के परिवहन के लिए उपयोग किए जाने वाले वाहन के साथ एम्बरग्रीस को जब्त कर लिया गया।
डीआरआई ने इस तरह की तस्करी के प्रयासों से वनस्पतियों और जीवों की रक्षा और सुरक्षा के अपने प्रयास के तहत तटीय क्षेत्रों में अपनी सतर्कता और निगरानी तेज कर दी है। पिछले दो वर्षों में डीआरआई ने लगभग 40.52 किलोग्राम एम्बरग्रीस जब्त किया है, जो तूतीकोरिन तट से भारत से तस्करी करने का प्रयास किया गया और जिसकी कीमत अंतरराष्ट्रीय बाजार में 54 करोड़ रूपए है।
एम्बरग्रिस की तस्करी के इस प्रयास में सक्रिय रूप से शामिल केरल और तमिलनाडु के चार लोगों को गिरफ्तार कर लिया गया और न्यायिक हिरासत में भेज दिया गया। आगे की जांच चल रही है।
प्रधानमंत्री कार्यालय
प्रधानमंत्री ने एनएबीएच मान्यता प्राप्त करने पर एम्स, नागपुर की टीम को बधाई दी
प्रधानमंत्री श्री नरेन्द्र मोदी ने एम्स, नागपुर की टीम को एनएबीएच मान्यता प्राप्त करने वाला पहला एम्स बनने पर बधाई दी है।
एम्स, नागपुर की ट्वीट को साझा करते हुए प्रधानमंत्री ने ट्वीट किया;
"इस उपलब्धि के लिए @AIIMSNagpur की टीम को बधाई, जिसने गुणवत्तापूर्ण स्वास्थ्य देखभाल सेवा प्रदान करने में एक मानक स्थापित किया है।"
संस्कृति मंत्रालय
संस्कृति मंत्रालय और वस्त्र मंत्रालय द्वारा अखिल भारतीय कार्यक्रम "झरोखा - भारतीय हस्तशिल्प / हथकरघा, कला और संस्कृति का संग्रह" का आयोजन
भोपाल में आज का पहला आयोजन नारीत्व और कला, शिल्प एवं संस्कृति के क्षेत्र में महिलाओं के योगदान के उत्सव को समर्पित है
आजादी का अमृत महोत्सव के हिस्से के रूप में संस्कृति मंत्रालय और वस्त्र मंत्रालय "झरोखा - भारतीय हस्तशिल्प / हथकरघा, कला और संस्कृति का संग्रह" का आयोजन कर रहे हैं। यह एक अखिल भारतीय उत्सव होगा, जो 13 राज्यों और केंद्रशासित प्रदेशों में 16 स्थानों पर आयोजित किया जाएगा।
झरोखा पारंपरिक भारतीय हस्तशिल्प, हथकरघा और कला एवं संस्कृति का उत्सव है। इस उत्सव के तहत पहला कार्यक्रम मध्य प्रदेश के भोपाल में अंतर्राष्ट्रीय महिला दिवस के अवसर पर 8 मार्च, 2022 से आयोजित किया जा रहा है। इसका आयोजन रानी कमलापति रेलवे स्टेशन पर किया जाएगा, जिसका नाम मध्य प्रदेश के गोंड राजघराने की बहादुर और निडर रानी कमलापति के नाम पर रखा गया है।
यह पहला कार्यक्रम नारीत्व और कला, शिल्प एवं संस्कृति के क्षेत्र में महिलाओं के योगदान के उत्सव को समर्पित है। कार्यक्रम के सभी स्टालों को महिला कारीगरों द्वारा स्थापित किया जा रहा है, जो इसे और भी खास बना रहा है। इस कार्यक्रम का उद्घाटन उन महिलाओं द्वारा किया जाएगा, जो समाज में प्रेरणास्रोत रही हैं, जिसमें प्रसिद्ध कलाकार और पद्म श्री पुरस्कार विजेता निदेशक  सुश्री दुर्गा बाई व्याम, संस्कृति मंत्रालय की भारतीय प्रशासनिक सेवा अधिकारी सुश्री प्रियंका चंद्रा, भारतीय पुलिस सेवा अधिकारी सुश्री अनुभा श्रीवास्तव, आईपीएस अधिकारी सुश्री किरणलता केरकेट्टा और प्रोफेसर सुश्री जया फूकन शामिल है। ये महिलाएं महिला सशक्तिकरण का एक ज्वलंत उदाहरण हैं। आयोजन में उनकी भागीदारी अन्य महिलाओं के लिए आगे आने और विभिन्न क्षेत्रों में अपनी प्रतिभा दिखाने के लिए प्रेरणा होगी।
- झरोखा में होने वाले समारोह में देश भर के हस्तशिल्प और हथकरघा उत्पादों को प्रदर्शित किया जाएगा।
- भारतीय हथकरघा और हस्तशिल्प को बढ़ावा देने और पुनर्जीवित करने में अपना महत्वपूर्ण योगदान देने वाली महिला कारीगरों, बुनकरों और कलाकारों को भी इस कार्यक्रम में सम्मानित किया जाएगा।
- प्रत्येक स्थान पर स्थानीय कला, संस्कृति और त्योहारों पर केंद्रित एक साहित्यिक कोना स्थापित किया जाएगा, साथ ही स्थानीय भारतीय व्यंजनों का उत्सव मनाने वाले फूड स्टॉल भी लगाए जाएंगे।
- झरोखा का एक और आकर्षण सांस्कृतिक कार्यक्रम होंगे। यह आयोजन 8 दिनों तक चलेगा और इसमें स्थानीय टीमों और कलाकारों द्वारा लोक नृत्य और गायन प्रदर्शन शामिल होंगे।
- मणिपुर और नगालैंड की संस्कृति तथा कला को शामिल करते हुए कार्यक्रम स्थल पर एक भारत श्रेष्ठ भारत  के लिए एक समर्पित कोना भी स्थापित किया जाएगा।
आजादी का अमृत महोत्सव भारत सरकार की एक पहल है। प्रगतिशील भारत के 75 साल और इसके लोगों, संस्कृति और उपलब्धियों के गौरवशाली इतिहास का उत्सव मनाना इसका लक्ष्य है।
स्वास्थ्य एवं परिवार कल्याण मंत्रालय
कोविड पर मिथक बनाम तथ्य
कोवैक्सीन की संरचना के बारे में कुछ सोशल मीडिया पोस्टों में यह कहा गया है कि कोवैक्सीन टीका में नवजात बछड़ा सीरम है।
ऐसे पोस्टों में तथ्यों को तोड़ा-मरोड़ा गया है और गलत तरीके से पेश किया गया है।
नवजात बछड़ा सीरम का उपयोग केवल वेरो कोशिकाओं की तैयारी/विकास के लिए किया जाता है।विभिन्न प्रकार के गोजातीय और अन्य पशु सीरम वेरो सेल विकास के लिए विश्व स्तर पर उपयोग किए जाने वाले मानक संवर्धन घटक हैं।वेरो कोशिकाओं का उपयोग कोशिका जीवन स्थापित करने के लिए किया जाता है जो टीकों के उत्पादन में सहायक होते हैं। इस तकनीक का इस्तेमाल दशकों से पोलियो, रेबीज और इन्फ्लूएंजा के टीकों में किया जाता रहा है।
इन वेरो कोशिकाओं को विकास के बादपानी से धोया जाता है, रसायनों से भी, , कई बार इसे नवजात बछड़ा सीरम से मुक्त करने के लिए।इसके बाद ये वेरो कोशिकाएं वायरल ग्रोथ के लिए कोरोना वायरस से संक्रमित होती हैं।
वायरल ग्रोथ की प्रक्रिया में वेरो कोशिकाएं पूरी तरह नष्ट हो जाती हैं। इसके बाद इस बड़े वायरस को भी मार दिया जाता है  और शुद्ध किया जाता है। मारे गए इस वायरस का प्रयोग अंतिम टीका बनाने के लिए किया जाता हैऔर अंतिम टीका बनाने में कोई बछड़ा सीरम का उपयोग नहीं किया जाता है।
इसलिएअंतिम टीकामें नवजात बछड़ा सीरम बिलकुल नहीं होते हैं और बछड़ा सीरम अंतिम वैक्सीन उत्पाद का घटक नहीं है।
एमजी/एएम/एजी/डीसी
(Visitor Counter : 332
गृह मंत्रालय
केन्द्रीय गृह एवं सहकारिता मंत्री श्री अमित शाह ने इंजीनियर दिवस पर टेक्नोक्रेट्स को शुभकामनाएं दी
गृह मंत्री ने महान इंजीनियर सर एम विश्वेश्वरैया को उनकी जयंती पर नमन किया
इंजीनियरों ने अर्थव्यवस्था के हर क्षेत्र में योगदान देकर राष्ट्र निर्माण में महत्वपूर्ण भूमिका निभाई है
हाल के समय में तकनीकी क्रांति को आकार देने में उनकी भूमिका ने वैश्विक मंच पर भारत की प्रतिष्ठा को बढ़ाया है
विश्वेश्वरैया जी ने अपनी अद्वितीय इंजीनियरिंग प्रतिभा और विशाल संरचनाओं को डिजाइन व आकार देकर हमारी सभ्यता को सशक्त किया
उनका योगदान हमारी नई पीढ़ियों के मन में सपनों को प्रेरित करता रहेगा
केन्द्रीय गृह एवं सहकारिता मंत्री श्री अमित शाह ने इंजीनियर दिवस पर टेक्नोक्रेट्स को शुभकामनाएं दी हैं। गृह मंत्री ने महान इंजीनियर सर एम विश्वेश्वरैया जी को उनकी जयंती पर नमन भी किया। सर एम विश्वेश्वरैया की जयंती को इंजीनियर दिवस के रूप में मनाया जाता है।
'एक्स' पर अपने एक पोस्ट में श्री अमित शाह ने कहा कि इंजीनियरों ने अर्थव्यवस्था के हर क्षेत्र में योगदान देकर राष्ट्र निर्माण में महत्वपूर्ण भूमिका निभाई है। हाल के समय में तकनीकी क्रांति को आकार देने में उनकी भूमिका ने वैश्विक मंच पर भारत की प्रतिष्ठा को बढ़ाया है। यह दिन उन्हें हमारे देश के सपनों को पूरा करने में योगदान देने के लिए और अधिक प्रेरित करे।
'एक्स' पर अपने एक अन्य पोस्ट में केन्द्रीय गृह एवं सहकारिता मंत्री ने कहा कि विश्वेश्वरैया जी ने अपनी अद्वितीय इंजीनियरिंग प्रतिभा और विशाल संरचनाओं को डिजाइन व आकार देकर हमारी सभ्यता को सशक्त किया। उनका योगदान हमारी नई पीढ़ियों के मन में सपनों को प्रेरित करता रहेगा।
श्रम और रोजगार मंत्रालय
वित्त वर्ष 2021 की पहली तिमाही में 8 लाख से अधिक शुद्ध ग्राहक जुड़े: ईपीएफओ पेरोल डेटा
ईपीएफओ द्वारा 20 अगस्त 2020 को प्रकाशित अनंतिम पेरोल डेटा से पता चलता है कि वित्त वर्ष 2021 की पहली तिमाही के दौरान ईपीएफओ के ग्राहक आधार में लगभग 8.47 लाख सदस्यों का इजाफा हुआ है। कोविड-19 वैश्विक महामारी के प्रकोप ने अप्रैल और मई 2020 में पंजीकरण पर प्रतिकूल प्रभाव डाला था। लॉकडाउन के बावजूदअप्रैल और मई 2020 के महीने में ईपीएफओकी सामाजिक सुरक्षा योजनाओं में क्रमश: लगभग 0.20 लाख और 1.72 लाख शुद्ध नए ग्राहक जोड़े गए। जूनमें 6.55 लाख शुद्ध ग्राहकों के साथ तेजी से सुधार हुआ और महीने के दौरान 280 प्रतिशत की उल्लेखनीय वृद्धि दर्ज की गई। प्रकाशित किए गए डेटा में उन सभी नए सदस्यों को शामिल किया गया है जो महीने के दौरान शामिल हुए हैं और जिनका योगदान प्राप्त हो चुका है।
ग्राहक आधार में वृद्धिकी मुख्य वजह नए ग्राहकों की संख्या में बढ़ोतरी, ग्राहकों की कमजोर निकासी और बाहर होने वाले सदस्यों की दोबारा वापसी रही। जून 2020में नए ग्राहकों की संख्या लगभग 64 प्रतिशत बढ़कर 4.98 लाख हो गई जो मई में 3.03 लाख थी। इसके अलावाईपीएफओ के ग्राहक आधार में लगभग 33 प्रतिशत की कमी आई और वह जून 2020 में घटकर 2.96 लाख रह गई जो मई 2020 में 4.45 लाख थी।
बाहर निकलने के बाद दोबारा जुड़ने वाले सदस्यों की संख्या से पता चलता है कि लोगों ने उन कंपनियों के बीच नौकरियां बदली जो ईपीएफओ द्वारा कवर किए गए हैं। इसमें मई 2020 के मुकाबले जून2020 में लगभग 44 प्रतिशत की वृद्धि हुई और अधितर ग्राहकों ने अंतिम निपटान का विकल्प चुनने के बजाय धनराशि को स्थानांतरित करके सदस्यता को बनाए रखने का विकल्प चुना।
लैंगिक आधार पर किए गए विश्लेषण से पता चलता है कि महिला श्रमिकों के नए पंजीकरण में उल्लेखनीय वृद्धिहुई। महिला श्रमिकों के नए पंजीकरण की संख्या अप्रैल 2020 में 37,085 थी जो बढ़कर जून 2020 में 1,06,059 हो गई जबकि कुल कार्यबल में महिलाओं की भागीदारी कम रही।
उद्योग के श्रेणीवार विश्लेषण से पता चलता है कि 'विशेषज्ञ सेवा'श्रेणी की हिस्सेदारी वर्ष 2018-19 और वर्ष 2019-20 के दौरान क्रमशः 46 प्रतिशत और 45 प्रतिशत रही। वर्ष 2020-21 की पहली तिमाही में यह आंकड़ा 52.7 प्रतिशत रहा जो दर्शाता है कि कई उद्योगों में सुधार होना अभी बाकी है लेकिन विशेषज्ञ सेवा क्षेत्र ने अच्छी प्रगति की है। जून 2020 के दौरान विशेषज्ञ सेवा श्रेणी में शुद्ध पंजीकरण का वास्तविक आंकड़ा 3.45 लाख हैजो वर्ष 2019-20 केदौरान 3 लाख के मासिकऔसत से अधिक है। विशेषज्ञ सेवा श्रेणी में मुख्य तौर पर श्रमबल एजेंसियां, निजी सुरक्षा एजेंसियां और छोटेमोटे ठेकेदार शामिल हैं।
अपने पहले ईसीआर प्रेषित करने वाले नए संस्थानों की संख्या अप्रैल 2020 में 820 थी जो बढ़कर मई में 1,802 हो गई। जून 2020 में भी यह वृद्धिजारी रही और पहली बार पहले ईसीआर प्रेषित करने वाले नए संस्थानों की संख्या करीब 32 प्रतिशत मासिक वृद्धि के साथ 2,390 दर्ज की गई।
ईपीएफओ भारत के संगठित/अर्ध संगठित क्षेत्रों में श्रमिकों के सामाजिक सुरक्षा कोष का प्रबंधन करता है और इसके 6 करोड़ से अधिक सक्रिय सदस्य हैं। पेरोल डेटा अनंतिम है क्योंकि कर्मचारी रिकॉर्ड का अपडेशन एक सतत प्रक्रिया है और यह बाद के महीनों में अपडेट हो जाता है।
रक्षा मंत्रालय
डीआरडीओ ने स्वदेशी रूप से विकसित एंटी रेडिएशन मिसाइल  का सफलतापूर्वक परीक्षण किया
नई पीढ़ी के एंटी रेडिएशन मिसाइल  का आज ओडिशा के तट से दूर व्हीलर द्वीप पर रेडिएशन परीक्षण किया गया। इसका परीक्षण सुखोई-30 एमकेआई फाइटर एयरक्राफ्ट से किया गया है।
रक्षा अनुसंधान एवं विकास संगठन  ने भारतीय वायु सेना  के लिए देश का पहला स्वदेशी एंडी रेडिएशन मिसाइल रुद्रम विकसित की है। इस मिसाइल को लॉन्च प्लेटफॉर्म के रूप में सुखोई एसयू-30 एमकेआई लड़ाकू विमान में एकीकृत किया गया है, इसमें लॉन्च स्थितियों के आधार पर अलग-अलग रेंज की क्षमता है। इसमें अंतिम हमले के लिए पैसिव होमिंग हेड के साथ आईएनएस-जीपीएस नेविगेशन है। 'रुद्रम' ने रेडिएशन लक्ष्य को पिनपॉइंट सटीकता से मारा।
पैसिव होमिंग हेड एक विस्तृत बैंड पर लक्ष्य का पता लगाने, वर्गीकृत करने और लक्ष्य को इंगेज करने  में सक्षम है। मिसाइल बड़े स्टैंड ऑफ रेंज से प्रभावी तरीके से दुश्मन के वायु रक्षा को रोकने के लिए आईएएफ का एक शक्तिशाली हथियार है।
इसके साथ ही, देश ने दुश्मन रडार, संचार साइटों और अन्य आरएफ उत्सर्जक लक्ष्यों को बेअसर करने के लिए लंबी दूरी की हवा में लॉन्च की गई एंटी-रेडिएशन मिसाइल विकसित करने के लिए स्वदेशी क्षमता स्थापित कर ली है।